Държавен вестник, бр. 55, 2016 г., стр. 83

БРОЙ  55	
Д Ъ Р Ж А В Е Н  В Е С Т Н И К 	
СТР.  83  
ване на екологичното състояние на водовземното 
водно тяло) към община Панагюрище с наличен 
повърхностен воден ресурс, но неизползващ се 
поради липса на изграден язовир – ЕС препоръчва 
да се използват повърхностни води вместо под­
земни води, като подземните води трябва да се 
съхраняват като резерв при различни критични 
ситуации, вкл. военно положение и т.н.
• регулираното управление на язовира на­
малява ерозионните процеси и осушаването на 
речното корито на р. Луда Яна, което подпомага 
развитието на речната биосреда;
• язовирът създава благоприятна среда за 
развитие на природните местообитания и на 
дивата флора и фауна.
Ползите от постигането на ДЕС на водното 
тяло:
• опазване и подобряване на състоянието и био­
логичното разнообразие на водната екосистема;
• подобряване на качеството на живот чрез 
подобряване възможностите за отдих при из­
ползване на води.
Представените резултати показват, че ползите 
за обществото от изграждане на язовир „Луда 
Яна“ са по-големи от достигането на добро еко­
логично състояние на водното тяло, т.е. може да 
се обоснове изключение по линия на чл. 4, ал. 7.
Стъпка 6: Сравнение на алтернативи, които 
обслужват еднакви ползотворни цели 
За устройване на външното водоснабдяване 
на гр. Панагюрище и селищата от водоснабди­
телната зона на гр. Панагюрище са възможни 
две решения:
• Рехабилитация и модернизация на съществу­
ващата главна водоснабдителна система – „Група 
Панагюрище“.
• Изграждане на язовир на река Луда Яна и 
пречиствателна станция в близост до Панагю­
рище и развитие на водоснабдителната система 
от новия водоизточник.
Двете алтернативи са разглеждани както в 
Община Панагюрище, така и в МРРБ. Решение 
за реализация е получила втората алтернатива.
Като основни недостатъци на съществуващата 
система могат да се изтъкнат:
• Към момента водата, довеждана от тера­
сата на река Марица, идва от система с повече 
от 20-годишна експлоатация с 4 помпени стан­
ции. Техническата годност на съоръженията се 
поддържа с високи експлоатационни разходи и 
големи количества електроенергия.
• Ниска енергийна ефективност. Необходи­
мост от препомпване на водата на височина от 
420 до 520 м.
• Уязвимост на системата от възможни аварии 
и главно аварии по електрозахранването на пет 
помпени станции.
• Сравнително ограничен обхват на водопода­
ване: гр. Панагюрище и 7 села от община Пана­
гюрище и евентуално 4 села от община Стрелча.
Разчетите показват, че за рехабилитацията 
на главна водоснабдителна система – „Група 
Панагюрище“, са необходими около 68 млн. лв. 
Като предимства на приетото за реализация 
решение могат да се определят:
• По-добра енергийна ефективност (много 
по-малка височина на препомпване). По-голяма 
компактност на водоснабдителната система и 
по-малка уязвимост от аварии по електроза­
хранването.
• Възможност за по-голям обхват на водо­
снабдителната система от яз. „Луда Яна“. Има 
възможност за гравитачно водоподаване към 
много населени места от общините Стрелча, 
Лесичово, Пазарджик и Септември.
• Сигурен водоизточник (яз. „Луда Яна“) с 
възможности за осигуряване на допълнителен 
дебит в случай на необходимост.
Резултатите от анализа показват, че изпъл­
нението на алтернативата на „Рехабилитация и 
модернизация на съществуващата главна водо­
снабдителна система – „Група Панагюрище“, 
е много по-скъпо от изграждането на язовир 
„Луда Яна“, т.е. нейното изпълнение води до 
прекомерни разходи, с което се доказва, че но­
вата модификация/дейност няма алтернатива, 
която има по-малко неблагоприятни последици 
върху околната среда и може да се обоснове 
изключение по линия на чл. 4, ал. 7.
5438
МИНИСТЕРСТВО  
НА ТРУДА И СОЦИАЛНАТА 
ПОЛИТИКА
Наредба за изменение на Наредба № РД-07-5 
от 2008 г. за условията и реда за отпускане 
на целева помощ за отопление (обн., ДВ, 
бр. 49 от 2008 г.; изм., бр. 59 и 67 от 2008 г., 
бр. 72 от 2009 г., бр. 52 от 2010 г., бр. 45 от 
2012 г., бр. 48 и бр. 57 от 2013 г.; доп., бр. 94 
от 2013 г.; изм. и доп., бр. 53 от 2014 г.; изм., 
бр. 63 и 91 от 2014 г., бр. 48 от 2015 г.; изм. и 
доп., бр. 56 от 2015 г.)
§ 1. В чл. 2 се правят следните изменения: 
1. В ал. 1 думите „молбата-декларация“ се 
заменят със „заявлението-декларация“.
2. В ал. 2  коефициентът „1,269“ се заменя 
с „1,302“.
§ 2. В чл. 4 се правят следните изменения:
1. В ал. 1 думите „молба-декларация“ се 
заменят със „заявление-декларация“.
2. В ал. 2 думите „молба-декларацията“ се 
заменят със „заявлението-декларация“.
3. В ал. 3 думата „молбата“ се заменя със 
„заявлението“.
§ 3. В чл. 5, ал. 1 думите „молби-деклара­
ции“ се заменят със „заявления-декларации“.
§ 4. В приложението към чл. 4, ал. 1 се 
правят следните изменения:
1. Заглавието „МОЛБА-ДЕКЛАРАЦИЯ“ се 
заменя със „ЗАЯВЛЕНИЕ-ДЕКЛАРАЦИЯ“.
2. Думите „Молба-декларацията е приета и 
проверена от“ се заменят със „Заявлението-
декларация е прието и проверено от“.
Преходни и заключителни разпоредби
§ 5. Наредбата влиза в сила от деня на 
обнародването є в „Държавен вестник“.
Министър: 
Зорница Русинова
5735